BRIGE JEDNOG PETAŠA

Sve oko mene je zagađeno,

sunce ☀️ me gleda ojađeno,

a magla gasi njegov sjaj.

Bože, gdje nestaje ovaj raj?

Hoće li ljepota nestati,

a šume crne postati?

Ta me strašna mori briga

u moru velikih intriga.

Za našu Zemlju i zdravlje,

ja imam srce ❤️ lavlje,

svoj ću uložiti trud,

da ne živim život uzalud.

Josip Matković, 5. c

**Raspuknuto zagrebačko srce**

Zagrebe lijepi, veliki grade moj,

u potresu ranjen si kao i mi,

ranjeni su dobri ljudi.

Ostani jak, veliki grade moj!

Jak, gromoglasan, snažan potres,

razorio je kuće i neke živote,

kao i moje dječje srce.

Jan Godec, 5. e

Ptičice lete

kroz šumske grane tiho.

Proljetni sumrak.

Lana Meštrović, 5. d

PROLJEĆE

**P**lavi se nebo,

**R**ađa se cvijeće,

**O**ni žele nam reći -

**Lj**upko je proljeće.

**E**vo nam ptičica,

**Ć**urliču na grani,

**E**h, da mi je sada biti vani.

Ivona Pandek, 5. c

PROLJEĆE

**P**rolistalo drveće, procvjetalo cvijeće

**R**adosno priroda u buđenje kreće.

**O**tpočele svoj ples su i pčele,

**Lj**ubičice mirisne se po livadi vesele,

**E**no i visibaba iz šumice vire.

**Ć**udljivi svoj ples priroda nam sprema

**E**vo sad već čim ševa propjeva.

Dominik Kraljević, 5. e

GLASNA PJESMA

Glasno se djeca vani igraju,

glasno pjevači na radiju pjevaju.

Glasno psi na livadi laju,

glasno se čuje mačka: „Mijau, mijau!“

Glasno potok vani teče,

u šumi ubrat ću mami cvijeće.

svakog dana glasna igra,

Proljeće je, ma baš nas briga!

Marko Škrlec, 5. e